text: Vi går på jagt som aldrig før
  21 november 2016 kl. 18.25
  Antallet af jægere i Danmark er det højeste nogensinde. Hvert år kommer der flere jægere til.
  Det er populært at gå på jagt. Antallet af jægere er det højeste nogensinde, og for tiende år i træk stiger antallet af folk, der jager. 1. oktober 2015 var der registreret 176.943 jagttegnsløsere i Danmark.
  Det mærker de hos Østjysk Våbenhandel i Hedensted, som er Europas største våbenhandel. For to år siden byggede de et 5000 kvadratmeter nyt stort domicil for at kunne imødekomme udstyrsbehovet hos de mange jægere.
  Mandag sendte TV SYDs program Med på Job fra våbenhandlen. Se hele programmet her.
  
  Sådan bliver du jæger
  1 For at gå på jagt i Danmark skal du have et gyldigt jagttegn.2 For at få jagttegn, skal du gennemføre våbenkursus og bestå jagtprøve. Du skal være fyldt 16 år.3 Våbenkurset kan du tage hos en privat udbyder, som er godkendt af Naturstyrelsen.4 Jagtprøven består af en teoretisk og praktisk del. Efter afsluttet jagtprøve og våbenkursus skal du bestå en skydeprøve.5 Det er Naturstyrelsen, der afholder jagtprøver og giver jagttegn. Det skal indløses hvert år, hvis man vil på jagt det pågældende år.
  
  